**Referat fra styremøte 5/20**

Sted: Tranes klubbhus på Slettebakken

Dato/tid: Onsdag 3. juni. kl.17.00)

|  |  |  |  |
| --- | --- | --- | --- |
| **Navn** | **Tilstede** (alle) | **For**  **fall** | **Merknad** |
| **Terje Valen, leder** | **X** |  | Møteleder, Stemmerett |
| **Dag Jarle Aksnes, nestleder** |  | **X** | Ferie, forfall meldt |
| **Anne K Botnevik, styremedlem** | **X** |  | Stemmerett |
| **Trond Erik Mikkelsen, styremedlem** | **X** |  | Stemmerett |
| **Geir Iden, styremedlem** | **X** |  | Stemmerett |
| **Linda Arnesen, styremedlem** | **X** |  | Stemmerett |
| **Arild Hovland, styremedlem** | **X** |  | Stemmerett |
| **Jan Magne Cederstrøm, ungd.repr. styremedlem** | **X** |  | Stemmerett |
| **Siren Preto, styremedlem** | **X** |  | Stemmerett |
| **Sverre Solheim, vararepresentant** | **X** |  |  |
| **Atle Houg Ringheim, vararepresentant** | **X** |  | Stemmerett for Dag |
| **Janne Gro Rasmussen, vararepresentant** | **X** |  |  |
| **Christine Berger, ungdoms vararepresentant** | **X** |  |  |
| *Roar Andersen og Anders Hovden* | **XX** |  | *To fra adm.* |

------------------------------------------------------------------------------------------------------------------------

**Sak 32/20** Godkjenning av styrereferat 4/2020, saksliste og innkalling 5/20

(Referat fra 4/20 var sendt ut 20. mai, og ny versjon II lå ved innkallingen )

Vedtak: ***Styret godkjente sak 32/20.***

**Sak 33/20** Befaring på Søreide IL tomt for 11er fotballbane

IRB v/ styremedlem Trond Erik Mikkelsen, Anders Hovden og daglig leder var sammen med Søreide IL på en befaring torsdag 28. mai og informerte styret fra den. Område er regulert til idrettsformål og som kan bli en hjemmebane for Søreide IL fotball. Klubben har ca 40 ulike lag og er eneste fotballklubb i Bergen, sammen med Sædalen IL som ikke har stor bane.

Vedtak: ***Styret støtter Søreide Ils ønske om å få stilt tomten til rådighet med tanke på å kunne etablere en fullverdig fotballbane.***

**Sak 34/20** Forslag til avtale med kommunen

Avtaleutkastet lå ved i innkallingen og det ble gjennomgått på styremøtet. Bakgrunn for at saken kommer opp nå er at, Idrettsdirektør Torbjørn Iversen har invitert til at vi prøver pånytt.

Vedtak: ***Forslagets pkt. 3 endres slik: «IRB vil fortsatt engasjere seg i holdningsskapende, forebyggende arbeid og ha fokus på god fysisk aktivitet. IRB skal styrke inkluderingsarbeidet.» . Tilføyelse:* Idrettsrådet gis mulighet til å oppnevne ressurs fra kommende brukere i kommunale prosjekter som realiseres. IRB kan selv delta eller oppnevne en representant fra et idrettslag.** ***Siste linjen ble fjernet (dvs ~~«avtalen kan sies opp skriftlig med 6 mnd. Varsel, av begge parter»).~~ Forslaget oversendes kommunen umiddelbart.***

**Sak 35/20** Vestlandet Idrettskrets digitalt kretsting. –

***Påmelding til: Følgende delegater meldes på: Anne K Botnevik, Janne Rasmussen, Linda Arnesen, Geir Iden, Arild Hovland og Terje Valen. Påmelding gjøres før frist som er 15. juni***

------------------------------------------------------------------------------------------------------------------------

**Sak 36/20** Innkomne forslag på ildsjelprisen

I forrige styremøte fikk Atle Houg Ringheim (idéens far), Anders Hovden samt daglig leder fullmakt å behandle

og avgjøre saken, det var 3 foreslåtte kandidater. Saken ble behandlet rett etter styremøtet og avgjort, men kortene

holdes tett til brystet.

**Sak 37/20** Årsmøte, forberedelser

**Dirigent:** Marit Pedersen har sagt ja.

Innkomne forslag ble behandlet:

Forslag 1) Turnkretsen vil at Bergen kommune må åpne opp alle skoler slik at man får overnatting på skoler noe som gjør det rimeligere å delta for barn og unge.

IRBs innstilling: IRB er kjent med at Bergen kommune har en oversikt for ca. 15 skoler som kommunen selv har godkjent til slike formål, viktig at info om disse gjøres bedre kjent. Vi vil arbeide for å få åpnet flere skoler for dette formål.

Forslag 2) ***Fra Laksevåg BTK -🡪 IRB må fremover følge opp fremdriften ifm bygging av idrettsanlegg i***

***Bergen***

IRBs innstilling: IRB støtter intensjonen i forslaget og vil fortsette dette viktige arbeidet slik det også legges opp til i foreslått samarbeidsavtale med kommunen.

Forslag 3) Idretten må ta vare på sin historie fra Bønes BBK

IRBs innstilling: ***IRB ser positivt på forslaget og vil oppfordre klubbene til å arbeide med dette.***

Forslag 4) Meldingssystem for brukere av idrettsanlegg

IRBs innstilling: ***IRB ser positivt på forslaget og vil ta det opp med kommunen.***

Forslag 5 (fremmet av U.Pihl BBK) om å: **Styrke demokratiet i idretten**

Forslaget går ut på at styremedlemmer ikke skal ha stemmerett på sitt årsmøte. Gjelder for eksempel Idrettsråd,

idrettskretser og Særforbund og ved å fjerne det vil idretten få mer demokrati.

IRBs innstilling: ***IRB støtter ikke forslaget.***

Forslag 6 (fremmet av U.Pihl BBK) om: **Kollektiv underslagsforsikring og mindre byråkrati i idretten**

IRBs innstilling: ***IRB støtter første del av forslaget om felles forsikring mot underslag etter modell fra Norges Musikkorpsforbund eller fra Agder IK.***

***IRB vil beholde lovendringen i §2-11-3 om 2 signaturer i fellesskap på alle betalinger og støtter ikke denne delen av forslaget.***

**SAK 38/20 EVENTUELT**🡪

1. Årlig internasjonalt world cup triathlon stevne i Bergen, 1. gang i 2021, snart frist for søknad, Geir Iden redegjorde i sakens anledning. IRB syns dette er spennende og håper at man kan få dette til (kan også fremme vår regions sjanser for flere store idrettsbegivenheter dersom dette blir vellykket).
2. Styret kom til at det ikke ville være riktig å gi Åsane fotball rabatt eller fritak for reklameutgifter, dette måtte i så fall gjelde alle klubber og da ville hele ordningen ha falt.

SAK 31/20 Møte med Idrettens OlympiadeAS

Vi fikk kl.18:00 besøk av representantene Tom Tvedt og Nils Akselberg fra Idrettens Olympiade som ga

en presentasjon til oss som medeiere i selskapet om strategien i arbeide med en annerledes OL-PL. De

innledet med å si litt om penger. Det er slik at IOC betaler mye for å gjennomføre arrangementet – 10

milliarder. Og så sa de at vi skal lage et evt. OL til en skikkelig folkefest, slik vi så f.eks. i Bergen under

Sykkel-VM.

Grunnlaget for hele arbeidet er at vi lager et annerledes opplegg som vi presenterer for Tinget og for IOC. Vi vil forandre hele synet på slike konkurranser og måten de arrangeres på. Hvis de ikke vil ha det slik, så vil vi ikke arrangere. Et viktig annerledes punkt er at den olympiske ild skal brenne sammenhengende gjennom de ulike lekene, ( para og andre ) for å markere oppgradering av anseelsen til disse. Et annet viktig annerledespunkt er at vi vil bygge anlegg til hele idretten før OL som også på rimelig vis kan oppgraderes til rimelige OL-krav og brukes under lekene og så fortsatt kan bli brukt av hele idretten etterpå. Når evt. OL kommer, så står alt klart på forhånd gjennom de investeringer som er gjort og som skal komme en hel idrett til gode. Et tredje punkt er å bygge arrangementskompetanse gjennom å få en rekke arrangementer til Vestlandet, fra de litt mindre til virkelig store. De regnet med at saken på nytt kommer opp på Tinget 2021 som holdes her i Bergen og ser muligheter for at vi kan få arrangere Special Olympics og/eller Olympiade for Døve. Nils Akselberg informerte om at Superlekene 2021 skal avholdes på Voss i januar.

**Avslutningsvis:**

Terje Valen takket av etter 10 år som leder for styret i idrettsrådet ettersom dette var siste møte han skulle lede. Han

fikk vel fortjent applaus.

Referent

Roar Andersen

Bergen 11. juni 2020

NB Takk til Sportsklubben Trane som lot ha styremøte i klubbhuset sitt i disse pandemi tider

Neste møte: Er ikke bestemt og vil bli avtalt med nytt styre etter årsmøtet.